|  |
| --- |
| PATVIRTINTAKlaipėdos r. Dituvos Aleksandro Teodoro Kuršaičio pagrindinės mokyklos direktoriaus 2024 m. kovo 7 d.įsakymu Nr. D1-46 |

**KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS ĮRENGINIŲ TECHNINĖS PRIEŽIŪROS IR REMONTO INŽINIERIAUS PAREIGYBĖS APRAŠYMAS NR. 3**

 **I SKYRIUS**

**PAREIGYBĖ**

1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokyklos) įrenginių techninės priežiūros ir remonto inžinierius (toliau – Inžinierius) priskiriamas pareigybių grupei – specialistai, vykdyti techninį kompiuterių aptarnavimą.

2. Pareigybės lygis – A2.

3. Pareigybės kodas – 214120.

4. Inžinierius pavaldus Mokyklos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Inžinierius, einantis šias pareigas, turi atitikti šiuos specialiuosius reikalavimus:
	1. Inžinierius turi turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
	2. turi gerai išmanyti kompiuterių, kompiuterinės įrangos sandarą, veikimo principus, gedimų šalinimo būdus, antivirusinių sistemų diegimą ir veikimą, interneto veikimą.
2. Inžinierius privalo laikytis:
	1. konfidencialumo principo, neviešinti su asmens duomenimis susijusios informacijos, su kuria susipažino vykdydamas savo pareigas;
	2. Darbo tvarkos taisyklių, darbuotojų saugos ir sveikatos, priešgaisrinės saugos, elektrosaugos reikalavimų.
3. Inžinierius pradėdamas dirbti turi būti nustatyta tvarka pasitikrinęs sveikatą.
4. Inžinierius darbo metu turi būti:
	1. blaivus, nesisvaiginti alkoholiu ar kitomis psichotropinėmis medžiagomis, nerūkyti darbo vietoje ir Mokyklos teritorijoje, vengti veiksmų, galinčių sukelti gaisrą;
	2. mandagus, kultūringai elgtis su Mokyklos bendruomenės nariais, kitais Mokykloje ar jos teritorijoje sutinkamais žmonėmis.
5. Inžinierius savo darbe vadovaujasi šiuo pareigybės aprašymu.

 **III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Inžinierius vykdo šias funkcijas:
	1. remontuoja kompiuterius ir kitą skaitmeninę įrangą;
	2. atlieka kompiuterių ir jų įrenginių, kompiuterinio tinklo priežiūrą, šalina pasenusią, nebereikalingą informaciją;
	3. diegia apsaugos priemones apsaugant mokinius nuo žalingos informacijos;
	4. instaliuoja ir prižiūri ir naujina programas;
	5. teikia konsultacijas vadovams įsigyjant kompiuterius, kompiuterinę įrangą, programas, kitas skaitmenines technologijas. Teikia informaciją kitais klausimais;
	6. teikia konsultacijas ir pagalbą mokytojams, darbuotojams dirbant kompiuteriais, diegiant ir naudojant kompiuterines programas;
	7. padeda Mokyklos bendruomenei įgyvendinti informacinių technologijų diegimo Mokykloje veiklos programą;
	8. rūpinasi patikėto turto saugumu;
	9. palaiko gerus bendradarbiavimo santykius su Mokyklos bendruomene;
	10. laikosi etikos ir bendravimo normų.

\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Susipažinau:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)(vardas, pavardė)(data)

|  |
| --- |
|  |

 |